2011. na filmu

**[[2011]]. godina se ne smatra osobito značajnom za filmsku umjetnost** ali je uključivala neke hvaljene filmove, kao što su *[[Nader i Simin se rastaju]]*, *[[Ponoć u Parizu]]*, *[[Umjetnik (film)|Umjetnik]]*, *[[Nasljednici (2011.)|Nasljednici]]*, *[[The Help (film)|Služavke]]*, *[[Nemogući susret]]*, *[[The Ides of March (film)|Martovske ide]]*, *[[Drvo života (film, 2011)|Drvo života]]*, *[[Intouchables|Nedodirljivi]]*, *[[Moneyball (film)|Monyeball]]*, *[[My Week with Marilyn|Moj tjedan sa Marilyn]]*, *[[Tinker Tailor Soldier Spy (film)|Dečko, dama, kralj, špijun]]*, *[[Shame (film, 2011)|Sramota]]*, *[[Le gamin au vélo|Dječak sa biciklom]]*, *[[Footnote (film)|Fusnota]]*, *[[Monsieur Lazhar|Gospodin Lazhar]]*, *[[Le Havre (film)|Le Havre]]* i *[[Melancholia (2011 film)|Melankolija]]*.

Značajniji anime filmovi bili su *[[Children Who Chase Lost Voices]]*, *[[A Drifting Life]]*, *[[From Up on Poppy Hill]]* i *[[The Princess and the Pilot]]*. Na području bivše Jugoslavije, značajniji filmovi bili su *[[Josef (film)|Josef]]*, *[[Koko i duhovi (film)|Koko i duhovi]]*, *[[Korak po korak (film)|Korak po korak]]*, *[[Neprijatelj (film, 2011)|Neprijatelj]]*, *[[Lea i Darija]]*, *[[7 seX 7]]*, *[[Fleke (film)|Fleke]]*, *[[Parada (film, 2011)|Parada]]*, *[[U zemlji krvi i meda]]*, *[[Sestre (film)|Sestre]]* i *[[Beli lavovi]]*.

## Događaji

* 15. februar - Na Berlinskom filmskom festivalu premijerno prikazan *[[Nader i Simin se rastaju]]*, dramski film iranskog režisera Asgara Ferhadija sa Lejlom Hatami u glavnoj ulozi; film postiže izuzetan uspjeh, te osvaja Zlatni medvjed, a kasnije će također osvijiti Oscar za najbolji strani film i Zlatni globus za najbolji strani film, postavši tako jedno od najuspješnijih ostvarenja u historiji iranske kinematografije.
* 28. april - Premijerno prikazan *[[Djeveruše (2011.)|Djeveruše]]*, filmska komedija u režiji Paula Feiga koja izaziva pažnju kao u tadašnjem Hollywoodu rijetko ostvarenje čiji su protagonisti žene, a koja je od cenzorskog odbora MPAA dobio oznaku "R" (zabranjeno mlađima od 16 godina); usprkos toga postiže izuzetan komercijalan uspjeh, zaradivši 169 miliona $.
* 7. maj - Premijerno prikazan *[[Pirates of the Caribbean: On Stranger Tides]]*, pustolovni film koji predstavlja četvrti nastavak serije *[[Pirates of the Caribbean (filmska serija)|Pirates of the Caribbean]]*; film tokom produkcije postavlja rekord kada glavni glumac Johnny Depp za nastup u glavnoj ulozi prima tada astronomski honorar od 55 miliona US$ uz postotak od zarade; procjene o ukupnom budžetu sežu u raspon od  370 do 410 milioa $, što ga je tada činilo najskupljim filmom u historiji. usprkos loših kritika, film će postići veliki uspjeh i lako razbiti plafon od milijardu dolara zarade, osiguravši novi nastavak serije.
* 11. maj - Na Kanskom festivalu premijerno prikazan *[[Ponoć u Parizu]]*, 41. film čiju je režirao potpisao Woody Allen; komedija u kojoj glavnu ulogu tumači Owen Wilson će sa zaradom od 57 miliona $ na sjevernoameričkom tržištu postati neočekivani komercijalni hit, odnosno najkomercijalniji film u cijeloj Allenovoj karijeri.
* 15. maj - Na Kanskom festivalu prikazan *[[The Artist (film)|Umjetnik]]*, crno-bijela nijema komedija francuskog autora Michela Hazanaviciusa; film u kome Jean Dujardin tumači hollywoodsku zvijezdu iz nijemog perioda postiže neočekivani komercijalni uspjeh nakon što njegovu sjevernoameričku distribuciju preuzima Harvey Weinstein sa svojom kućom The Weinstein Company te ga agresivnom, ali efikasnom kampanjom čini najvećim favoritom, a sljedeće godine i pobjednikom u utrci za Oscara, odnosno prvim nijemim filmom kome je to uspjelo nakon sedam i pol decenija. 
* 22. maj - Premijerno prikazan *[[Kung Fu Panda 2]]*, animirani film u režiji Jennife Yu Nelson, koji će postati jedan od najvećih hitova godine, ali i sa zaradom od 665 miliona US$ dotada najkomercijalniji film čiju je režiju potpisala žena.
* 7. jul - U Londonu premijerno prikazan *[[Harry Potter and the Deathly Hallows - Part 2]]*, osmi i posljednji film serijala o Harryju Potteru; tokom redovne ponoćne premijere sedam dana kasnije će  sa 43,5 miliona $ zarade oboriti dotadašnji rekord.
* 23. novembar - Premijerno prikazan *[[U zemlji krvi i meda]]*, igrani film koji predstavlja režijski prvijenac glumice Angeline Jolie; drama posvećena ratu u Bosni i Hercegovini dobila je uglavnom mlake kritike. Na prostoru bivše Jugoslavije imala je izuzetan publicitet s dijametralno oprečnim stavovima među različitim etničkim zajednicama i entitetima. U Federaciji BiH i među Bošnjacima dočekana je s oduševljenjem, dok je u Republici Srpskoj i među dijelom srpske javnosti film proglašen propagandom. To je na Facebooku dovelo do poziva na davanje filmu ocjene "1" na sajtu IMDb, čime je rejting filma znatno pogoršan i prije premijere na području Balkana.
* 20. decembar - Premijerno prikazan *[[7 seX 7]]*, cjelovečernji prvijenac Irene Škorić koji predatavlja omnibus od sedam erotskih priča u jednom kadru,; pažnju izaziva zbog sceneljubljenja dvaju gay muškaraca, koja je prva takve vrste u povijesti moderne hrvatske kinematografije.
* tokom godine - Hollywoodski studiji su počeli prodavati prava na distribuiranje filmova i TV serija internet kompanijama (*[[Netflix]]*, *[[Amazon Prime]]*), a ne samo TV kanalima kao do tad.
* tokom godine - Broj 3D filmova objavljenih tokom godine porastao je na 45.
* tokom godine - Broj kino ulaznica prodanih tijekom cijele godine u SAD-u i Kanadi bio je 1,28 milijardi. 2010. prodano je 1,34 milijardi, a 1995. 1,21 milijardi ulaznica.
* tokom godine - Četiri filmska studija - Sony Pictures Entertainment, 20th Century Fox, Universal Pictures, Warner Brothers - su sklopili sporazum sa *DirecTV* kako bi objavili filmove samo dva mjeseca nakon kino premijere. Neki su ovaj potez gledali sa zabrinutošću, smatrajući da ugrožava opstanak kino dvorana.

## Smrti

## Najkomercijalniji filmovi u svjetskim kinima

Čak devet od deset najuspješnijih filmova bili su nastavci ili *rebooti* prethodnih filmova. Objavljeno je čak 27 nastavaka tijekom 2011., što je bio novi rekord.

## Nagrade

**[[Zlatna palma]], Cannes:**
:***[[Drvo života (film iz 2011)|Drvo života]]***, Terence Malick, 

**[[Festival igranog filma u Puli|Zlatna arena]], Pula:**
:***[[Kotlovina (film)|Kotlovina]]***, Tomislav Radić

**[[Zlatni medvjed]], Berlin:**
:***[[Nader i Simin se rastaju]]***, Asgar Farhadi, 

## Reference

## Vanjske veze

* 2011.  na Internet Movie Database
* 2011. na filmu  na Numbers
* 100 najhvaljenijih filmova 2011. na Rotten Tomatoes
* Najbolji filmovi 2011.  prema Films101